Ed Sheeran

**Edward Christopher Sheeran**, dit **Ed Sheeran**, né l' 17 ed février 1991 à Halifax dins l' Yorkshire ed l'Ouest, ch'est un canteu, auteu-compositeu-intarprète pi un djitarisse inglé. S' carrière professionnelle cminche in 2011 aveuc l'moaison ed disques Atlantic Records, qui sinne sin prumier album, *[[+ (album)|+]]*. Chole album obtint eune grinde russite dins sin poaiyis pi dins d'autes poaiyis anglofones. Suivette chés albums *[[X (album d'Ed Sheeran)|x]]* (2014) pi *[[÷ (album)|÷]]* (2017), qui rincontrette eune russite intarnacional incore pus larche pi massif, qui s'poursuit longtimps apré leu sortie grache ach streaming. Il sort insuite in 2019 l'album *[[No.6 Collaborations Project]]*, qui l'voét collaborer aveuc diférints artisses, in 2021 l'album *=* (*Equals*), aute grinde russite malgré des vintes in baisse. Deus albums pus intimisses pi moins pop sortette in 2023, *-* (*Subtract*) pi *[[Autumn Variations]]*, qui s'effondrette rapidemint dins chés classemints hebdomadoaires d'chés vintes d'albums, contrairemint à chés albums préchédints. Deus d'ses tournées sont d'énormes russites, ech *[[Divide Tour]]* (2017-2019) pi l' *+–=÷x Tour* (2022-2025).

Ses canchons chés pus populoaires sont *[[Thinking Out Loud]]* (sortie in 2014), *[[Photograph (canchon d'Ed Sheeran)|Photograph]]* (2014), *[[Shape of You]]* (2017), *[[Castle on the Hill]]* (2017), *[[Perfect (canchon d'Ed Sheeran)|Perfect]]* (2017), *[[I Don't Care (canchon d'Ed Sheeran pi d'Justin Bieber)|I Don't Care]]*, in duo aveuc Justin Bieber (2019), *[[Bad Habits]]* (2021) et pi *[[Shivers (canchon d'Ed Sheeran)|Shivers]]* (2021).

Il contribue à l'écriture d'canchons pour pusieus autes artisses, tels eq Justin Bieber (chele russite internacional *[[Love Yourself]]* in 2015), Robbie Williams, James Blunt, Lewis Capaldi o incore chés groupes One Direction pi BTS. Il collabore auchi aveuc d'autes artisses, parfoés à pusieus érprises conme aveuc l'canteuse améritchaine Taylor Swift, ch' rappeu améritchain Eminem o ch' rappeu britanique Stormzy.

## Biografie

### Jonesse
Edward Christopher Sheeran l'est né l' 17 ed février 1991 pi grandit à Halifax, dins ch' liu-dit d'Maindreville, in Ingueltière. S'famile a s'installe insuite à Framlingham, tiote ville dech Suffolk. Il est d'origine irlindoèse pèr s'famile paternelle. Mimbe d'eune korale durint sin infance, i prind d'abord des cours d'violoncelle pis i s'inicie à l'musique populoaire grache à sin oncle, qui li offre eune djitare « Little Martin LX1 ». Il prind insuite des cours pour s'perfectionner.

À l'ache d'11 ans, il érgarde ch' conchert dech djitarisse Eric Clapton pi comprind qu'il aimeroait s'lancher dins l'canchon. Il sort insuite à l'ache d'13 ans l'album *The Orange Room*. Il déménache à Londe, dins un appartemint au-dsus dech pub T-Bird dins ch' wartier d'Finsbury Park. Ed Sheeran quitte l'école à 16 ans pour s'consacrer à l'musique. Il comminche à s'produire dseur schène, notammint lorse d'soérées schènes libes ouvertes à chés amateus.

### Carrière musicale

#### Chés débuts
À partir d'2005 (à 14 ans), Ed Sheeran réalise eune série ed deus EP auto-produits qui vont changer s'vie.

Il sinne un contrat aveuc ch' label Asylum Records, filiale d'Atlantic Records, ach début ed l'innée 2011. Sin prumier album, *+*, sorti in sectimbe 2011, attint l' 1re plache d'chés vintes ach Roéyôme-Uni. L'album est no 1 durint troés semaines pi fidjure dins che poaiyis parmi chés dis meilleures vintes ed l'innée 2011. L'album connoait égalemint l'russite à l'internacional (no 1 in Australie, no 5 à chés Étots-Unis pi ach Canada...), atteignant chés 4 millions d'copies vindues grache à chés singles *[[The A Team]]*, *You need me I don't need you*, *[[Lego House (canchon)|Lego House]]* (qui s'classette tous dins ch' Top 5 ach Roéyôme-Uni), *Drunk* (no 9), *Small Bump* et pi *Give me love*. *The A-Team* dvint sin 1er tube internacional (disque d'or in Alemanne in 2012) pi s'classe dins ch' top 10 dins pusieus poaiyis, lançant l'carrière d'Ed Sheeran à travers ch' monne. L'album s'vind à inviron 4 millions d'copies dins ch' monne dousqu'à l'sortie ed *Divide* in 2017. Ed Sheeran resse incore alorse peu connu in Franche toutefoés. L'album n'est in éfet pos certifié in Franche (in 2023).

Apré avoér jué dins pusieus festivals britaniques durint l'étè 2011, il est récompinsé à chés UK Festival Awards dins l'catégorie « jone talint ». Fin 2011, ech canteu fonde ch' label Paw Print Records afin d'rééditer ses chinq EP autoproduits avint es sinnature amon Asylum. L' 25 ed novimbe, il s'produit ach Hallenstadion à Zurich quand Gary Lightbody (ch' leader d'Snow Patrol) li propose d'participer à leu tournée à chés Étots-Unis.

Lorse ed l'édicion 2012 d'chés Brit Awards, Ed Sheeran rimporte deus récompinses : « Meilleu artisse solo masculin britanique » pi « Révélacion ed l'innée ». Ses disques étoétte égalemint lonmés dins chés catégories Meilleu album pi Meilleu single.

I collabore alorse aveuc chés One Direction pi écrit des canchons pour leus albums *[[Up All Night (album d'One Direction)|Up All Night]]* pi *[[Take Me Home (album d'One Direction)|Take Me Home]]*. In 2012, il compose *[[Everything Has Changed]]* pour l'album *[[Red (album d'Taylor Swift)|Red]]* ed Taylor Swift pi l'accompagne dseur chole canchon (no 7 ach Roéyôme-Uni). *[[Everything Has Changed]]* cumule pus d'300 millions d'écoutes dseur Spotify in 2023 si l'in ajoute s'version originale à l'version réinrégistrée in 2021 pi pus d'400 millions ed vues dseur YouTube. Il foait chés prumières parties d'es tournée 2013 *Red Tour*. Il s'produit égalemint lorse del cérémonie d'cloture d'chés Jus olimpiques d'étè ed 2012 d'Londe in intarprétant *[[Wish You Were Here (canchon d'Pink Floyd)|Wish You Were Here]]* ed Pink Floyd, aveuc Mike Rutherford pi Nick Mason. Fin 2013, il sinne l'canchon *[[I See Fire]]*, générique d'fin dech film *[[Ech Hobbit: Chele Désolacion d'Smaug|Ech Hobbit : Chele Désolacion d'Smaug]]*. Chele canchon n'est eq no 13 ach Roéyôme-Uni moais ch'est une grinde russite in Alemanne (no 2, 8e meilleure vinte annuelle in 2014, certifié quate foés platine in moai 2023 pour 1,2 million d'eximploaires).

Douse ans apré es sortie, l'album est certifié ach Roéyôme-Uni 9 foés platine in marche 2023, aveuc des vintes (vintes réelles pi streaming) atteignant 2 700 000 eximploaires. Il est certifié platine in Italie in 2020, troés foés platine (3 millions d'vintes) à chés Étots-Unis in 2021, chinq foés platine ach Canada in marche 2025, troés foés or in Alemanne in février 2024 pour 300 000 équivalints vintes. L'album cumule in join 2023 3,6 milliards d'écoutes dseur Spotify, che qui l'plache à l' 134e place d'chés albums chés pus écoutés dseur chole plate-forme : ch'est alorse sin album l'moins écouté malgré l'importanche dech nombe cumulé d'écoutes pi chelui qui progresse l'moins vite dins ch' classemint parmi ses albums. *The A-Team* ch'est l'tite d'sin prumier album l'pus populoaire ach Roéyôme-Uni : il est certifié chinq foés platine in marche 2023 (pus d'3 millions ed « vintes »). Ch'est auchi ch'cas à chés Étots-Unis : il est certifié 7 foés platine in 2021. *[[Lego House (canchon)|Lego House]]* est certifiée tripe platine in 2022 ach Roéyôme-Uni. *The A-Team* pi *[[I See Fire]]* cumulette pus d'900 millions d'écoutes dseur Spotify fin 2023, *Lego House* pus d'500 millions. *The A-Team* cumule à l'meume date pus d'370 millions ed vues dseur YouTube, *I See Fire* pus d'430 millions. *The A-Team* attint ch' seuil dech milliard d'écoutes in octobe 2024 ; ch'est à chole date l'dousième canchon d'Ed Sheeran qui l'attint.

#### Chele consécracion
In 2014, il publie l'album *[[X (album d'Ed Sheeran)|x]]*, qui s'classe no 1 dins l'plupart d'chés poaiyis, pi attint chés 14 millions d'eximploaires écoulés in 2017, porté pèr chés tubes *[[Sing (canchon d'Ed Sheeran)|Sing]]* (sin prumier no 1 ach Roéyôme-Uni), *[[Don't (canchon d'Ed Sheeran)|Don't]]* (no 8 ach Roéyôme-Uni, sin prumier *top ten* dins ch' Billboard Hot 100 d'chés Étots-Unis), *[[Photograph (canchon d'Ed Sheeran)|Photograph]]* (no 15 ach Roéyôme-Uni seulemint), *Bloodstream* (in collaboracion aveuc Rudimental, no 2 ach Roéyôme-Uni) pi pus incore *[[Thinking Out Loud]]* (no 2 à chés Étots-Unis durint 8 semaines, no 1 ach Roéyôme-Uni, in Australie et pi dins d'autes poaiyis).

L'album est no 1 ach Roéyôme-Uni durint 13 semaines. Ch'est l' 9e meilleure vinte annuelle in 2014 pi 2015 in Alemanne. Ed Sheeran rimporte à nouviau pusieus récompinses préstigieuses (Album pi Artisse ed l'innée à chés Brit Awards, Meilleure pérformance pop pi Canchon ed l'innée pour *Thinking out loud* à chés Grammy Awards, Meilleur clip pour *Sing* à chés MTV Video Music Awards, Artisse ed l'innée à chés NRJ Music Awards, Meilleu artisse britanique à chés World Music Awards...).

In Franche, chele russite est moindre. *[[Thinking Out Loud]]*, sin prumier tite certifié, est seulemint certifié or, in 2015, pus d'un an apré es sortie tindi eq l'album est certifié doube platine (200 000 eximploaires) 18 moés apré es sortie.

In 2014, Ed Sheeran réalise auchi l'binde originale dech film *[[Nos étoéles controaires (film)|Nos étoéles controaires]]* aveuc l'canchon *All of the stars*, compose l'canchon *18* pour ch' quatième album des One Direction, pi érprind *[[In My Life]]* des Beatles, pis *Make it rain* d'Foy Vance pour l'série *[[Sons of Anarchy]]*.

Il est in tournée intre aout 2014 pi déchimbe 2015, in Urope, in Anmérike du Nord pi du Sud, in Ochéanie et pi in Asie, dins des salles d'pus in pus grindes voére dins des stades. In juilet 2015, il donne troés concherts ach stade d'Wembley, pi sort pèr l'suite eune réédicion ed *x* aveuc ch' DVD live dech conchert (incluant un CD aveuc queques nouviaus tites, dont un duo aveuc Nekfeu). Elton John l'érjoint dseur schène pour s'prumière date dins ch' stade londonien pour notammint eune érprise ed *[[Don't Go Breaking My Heart]]*. In Franche, il jue à Paris ach Bataclan pi à Villeurbanne ach Transbordeur in novimbe 2014 pis donne quate concherts in février 2015, dont un conchert ach Zénith de Paris et pi un ach Galaxie d'Amnéville (l'seul conchert franchoés à attirer pus d'10 000 spectateus). S'tournée passe auchi pèr Brusselle in novimbe 2014, ach Forest National.

Il compose égalemint ch' tube *[[Love Yourself]]* pour Justin Bieber, sorti in 2015. Ed Sheeran l'o canté pèr l'suite, notammint in tournée. Canté pèr Justin Bieber, che tite cumule in 2023 2,2 milliards d'écoutes dseur Spotify pi 1,7 milliard d'vues dseur YouTube (pour es seule vidéo ofichiele).

L'album *X* continue à s'vinde (o plutot à s'écouter in streaming) dseur l'durée : ses vintes ach Roéyôme-Uni dépassette in marche 2023 chés 3 800 000 eximploaires. L'album est certifié treize foés platine in moai 2024. In Italie, l'album est certifié tripe platine in 2020. In Alemanne, l'album est certifié diamant in février 2021, pour 750 000 copies pis quate foés platine in sectimbe 2024 pour 800 000 eximploaires vendus. Il est certifié sis foés platine à chés Étots-Unis in sectimbe 2024. L'album foait incore partie in join 2023 d'chés dis albums chés pus écoutés d'Spotify, à l' 10e plache, grache à pus d'9,7 milliards d'écoutes cumulées edpis es sortie. Il cumule pus d'10 milliards d'écoutes dseur chole plate-forme ach prumier trimestre 2024. Seuls 11 autes albums studio l'surpassette alorse. Chés tubes ed l'album restette populoaires. À chés Étots-Unis, *Thinking Out Loud* est s'canchon l'pus certifiée (18 foés platine in sectimbe 2024 alorse eq *[[Photograph (canchon d'Ed Sheeran)|Photograph]]* est certifiée uit foés platine à l'meume date). Ach Roéyôme-Uni, *[[Thinking Out Loud]]* dvint in 2022 l'eune d'chés rares canchons certifiées sèt foés platine, grache ach streaming (pus d'4 millions d'équivalints vintes). Al est certifiée uit foés platine in février 2025. *Photograph* est certifiée quate foés platine in 2021, *[[Sing (canchon d'Ed Sheeran)|Sing]]* tripe platine l'meume innée (pus d'1,8 million ed « vintes »). In Italie, *Thinking Out Loud* est certifiée 7 foés platine in 2018, *Photograph* 6 foés platine in 2019. In Espanne, *Thinking Out Loud* est chinq foés platine in 2024, *Photograph* quate foés platine, l'meume innée. In Alemanne, *Photograph* est certifiée troés foés platine in 2023 pour 1,2 million d'eximploaires. *Thinking Out Loud* est in moai 2023 l'eune d'ses troés vidéos chés pus vues dseur YouTube (3,6 milliards d'vues) pi al fidjure à chole date parmi chés dis vidéos chés pus vues pour un artisse masculin dseur chole plate-forme. *Photograph* dépasse ch' milliard d'vues dseur YouTube à chole date. À l'échelle mondiale, chés deus ballades *[[Thinking Out Loud]]* pi *[[Photograph (canchon d'Ed Sheeran)|Photograph]]* dépassette chacune pus d'2,4 milliards d'écoutes cumulées dseur Spotify in février 2024 pi s'imposette dseur l'durée parmi chés canchons chés pus populoaires d'Ed Sheeran. Chele sgonde dépasse d'peu l'prumière à partir dech moés suivant. *Sing* dépasse 500 millions d'écoutes pi *Don't* 700 millions.

In join 2024 sort eune novèle édicion ed l'album, proposant in pus des canchons originelles d'chés tites pus o moins inédits, l' « 10th Anniversary Edition ». Ach Roéyôme-Uni, al n'intre qu'à l' 34e plache aveuc des vintes faibes : 2 694 équivalints-vintes. L'album s'est alorse vindu à 3 914 166 eximploaires edpis 2014 dins che poaiyis. Al intre à l' 16e plache in Alemanne.

## Afoaires judichoaires

### Accusacions d'plagiat pi prochès gagnés
In marche 2017, l'star admet s'ète inspiré dech tube d'1999 *[[No Scrubs]]* dech groupe améritchain TLC pour écrire eune partie d'es canchon *[[Shape of You]]* apré eq d'nombeus commintateus ont comparé chés deus tites. Il ajoutera pèr l'suite chés auteus ed *No Scrubs* dins chés crédits d'sin tite, che qui li évite l'risque d'ète poursuivi pour plagiat. Il gagne in justiche in avri 2022 conte deus musichiens qui l'accusoétte d'avoér plagié eune d'leus canchons d'2015 pour sin tube *Shape of You*.

In avri 2017, il trouve un accord à l'amiabe aveuc deus autes auteus-compositeus qui avoétte lanché eune prochédure pour plagiat conte li. Thomas Leonard pi Martin Harrington accusoétte alorse l'star d'avoér érpris dins sin tite *[[Photograph (canchon d'Ed Sheeran)|Photograph]]* l'mélodie d'leu composicion *Amazing* cantée pèr Matt Cardle. D'meume, in déchimbe 2018, ech canteu arive à un aute acord à l'amiabe, aveuc chés auteus-compositeus Sean Carey pi Beau Golden qui avoétte portés plainte conte li pour avoér copié l'russite australien *When I found you* qu'ils ont créés pour l'canteuse Jasmine Rae in 2015.

Ed Sheeran o longtimps bataillé in justiche conte des accusacions pour s'canchon *[[Thinking Out Loud]]* avint d'gagner des prochès. In juilet 2018, l'artisse est accusé d'avoér plagié *[[Let's Get It On (canchon)|Let's Get It On]]* d'Marvin Gaye. Chés plaignants, Edward Townsend, coauteu dech morciau d'Marvin Gaye, pi l'sochiété Structured Asset Sales, détinteu d'un tiers d'chés droéts del canchon originale, réclamette pus d'85 millions d'uros (soét 100 millions ed dollars) ed dédommagemint. Chelon leus appréciacions, ech tite présinte des fortes similitudes instrumintales notammint ach niviau ed « chele mélodie, ech ritme, chés harmonies, chele batterie, chele line d'basse, chés koeurs, ech tempo, ech plachemint d'chés sincope pi chés boucles ». In jinvier 2019, l'demande ed non-liu dech canteu dins l'afoaire conchernant ch' supposé plagiat ed *Lets Get It On* est erjetée. Ech juge rinvoée l'afoaire dvant un juri. Dins sin jugemint rindu public, il justifie s'posicion in pointant « des similitudes substancielles intre pusieus d'chés élémints musicals d'chés deus euves », notammint chele line d'basse et pi chés percussions. In moai 2023, Ed Sheeran gagne un prochès à New York : chés accusacions d'plagiat sont jugées infondées pèr un juri dech tribunal fédéral d'Manhattan. Il rimporte à nouviau un prochès dvant eune cour supérieure in 2024.

## Stile pi influinches
S'musique est décrite conme un mélinge d'pop acoustique, d'rock, d'folk et pi d'hip-hop. Il allie ches stiles musicals pour donner un rindu artistike qui li est prope.

À 10 ans, Ed Sheeran connoaissoait l'album *[[The Marshall Mathers LP]]* d'Eminem pèr tchoeur, afirmant eq chela li a permis ed n'pus bégayer.

Jamie Lawson pi Foy Vance sont erspectivemint chés prumier pi deusième artisses à sinner dseur ch' label d'Ed Sheeran, Gingerbread Man Records.

## Discografie

* 2011 : *[[+ (album)|+]]* (*Plus*) 
* 2014 : *[[X (album d'Ed Sheeran)|x]]* (*Multiply*) 
* 2017 : *[[÷ (album)|÷]]* (*Divide*) 
* 2019 : *[[No.6 Collaborations Project]]*
* 2021 : *[[= (album)|=]]* (*Equals*) 
* 2023 : *[[- (album)|-]]* (*Subtract*)
* 2023 : *[[Autumn Variations]]*
* 2025 : *[[Play (album d'Ed Sheeran)|Play]]*

## Filmografie

* 2015 : *[[The Bastard Executioner]]* - 5 épisodes : Sir Cormac
* 2016 : *[[Bridget Jones Baby]]* ed Sharon Maguire : li-meume
* 2017 : *[[Game of Thrones]]* - soaison 7, épisode 1 : un soldat des Lannister
* 2018 : *[[Chés Simpson]]* - 1 épisode : Brendan
* 2019 : *[[Yesterday (film, 2019)|Yesterday]]* ed Danny Boyle : li-meume
* 2019 : *[[Modern Love (série télévisée)|Modern Love]]* : Mick (2 épisodes)
* 2021 : *[[Red Notice]]* ed Rawson Marshall Thurber : li-meume

## Tournées
Fin moai 2023, l'vinte globale d'ses billets pour ses 685 concherts donnés edpis chés innées 2010 s'élève à pus d'1,3 milliard ed dollars, che qui foait d'li l'artisse issu d'chés innées 2010 ayant généré l'pus d' ervnus pour l'vinte d'billets. Il o alorse jué dvant inviron 15 848 000 éspéctateus à chole date.

* 2011 - 2013 : *+ Tour*
* 2014 - 2015 : *x Tour*
* 2017 : *[[Divide Tour]]* (*÷ Tour*)
* 2022 - 2023 : *+–=÷x Tour*

## Notes pi référinches


## Loïens intarnètes

* **<small>(en)</small>** Chite ofichel
* Ersources erlatives à l'musique : AllMusic **·** *[https://www.billboard.com/artist/ed-sheeran Billboard]* ***·*** Carnegie Hall **·** Discogs **·** Last.fm **·** Munzinger Pop **·** MusicBrainz **·** Muziekweb **·** RollDaBeats **·** *[https://www.rollingstone.com/t/ed-sheeran/ Rolling Stone]* ***·*** Shazam **·** Songfacts **·** Songkick **·** SoundCloud **·** *[https://mytaratata.com/artistes/ed-sheeran Taratata]*
* Ersources erlatives à l'audiovisuel : AllMovie **·** Allociné **·** British Film Institute **·** IMDb **·** Rotten Tomatoes
* Ersources erlatives à pusieus donmènes : Metacritic **·** Radio France
* Ersource erlative à chés biaus-arts : National Portrait Gallery
* Notices dins des dictionnaires o inciclopédies généralisses : *[https://brockhaus.de/ecs/enzy/article/sheeran-edward-ed-christopher Brockhaus]* **·** *[https://lex.dk/Ed_Sheeran Den Store Danske Encyklopædi]* **''·** Nationalencyklopedin* <small>*'·**</small> ''[https://snl.no/Ed_Sheeran Store norske leksikon]'' <small>**·**</small> ''[https://www.treccani.it/enciclopedia/ed-sheeran/ Treccani]'' <small>**·*'</small> *Visuotinė lietuvių enciklopedija''